Rettens dom (Niende Afdeling) af 14. april 2021 –

SGI Studio Galli Ingegneria mod Kommissionen

(Sag T-285/19)

»Voldgiftsbestemmelse – syvende rammeprogram for forskning, teknologisk udvikling og demonstration (2007-2013) – tilskudsaftale – Marsol-projektet – støtteberettigede omkostninger – undersøgelsesrapport fra OLAF, der har fastslået, at visse afholdte udgifter ikke er tilskudsberettigede – tilbagebetaling af de udbetalte beløb – bevisbyrde – princippet om god tro – retten til at blive hørt – princippet om god forvaltningsskik – ret til forsvar – proportionalitet«

1. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – syvende rammeprogram for forskning, teknologisk udvikling og demonstration (2007-2013) – tilskudsaftale – Marsol-projektet – støtteberettigede omkostninger – undersøgelsesrapport fra OLAF, der har fastslået, at visse afholdte udgifter ikke er tilskudsberettigede – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – fordeling af bevisbyrden [Art. 317 TEUF; Europa-Parlamentets og Rådets forordning nr. 1906/2002, art. 31, stk. 3, litra a), og c); Kommissionens forordning nr. 2342/2002, art. 172, stk. 1] (jf. præmis 46-51, 52, 55, 59, 60 og 62)

2. Retslig procedure – indbringelse af sag for Retten på grundlag af en voldgiftsklausul – kontrakter, indgået som led i et specifikt program for forskning, teknologisk udvikling og demonstration – Kommissionen underlagt de principper, der gælder for kontrakter – Kommissionens tilbagesøgningsprocedure ikke udsat – tilsidesættelse af princippet om god tro og retten til at blive hørt – foreligger ikke – tilsidesættelse af retten til god forvaltning, retten til aktindsigt og retten til forsvar – foreligger ikke (Art. 272, TEUF; Den Europæiske Unions charter om grundlæggende rettigheder, art. 41) (jf. præmis 73-84)

3. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – foreligger ikke – ikke-støtteberettigede omkostninger – Marsol-projektet – anmodning om tilbagesøgning, fra Kommissionen, på et beløb, der svarer til de omkostninger, der ikke er støtteberettigede i forbindelse med tilskudsaftalen – tilsidesættelse af proportionalitetsprincippet, princippet om rimelighed og princippet om god tro – foreligger ikke (Art. 5, stk. 4, TEU) (jf. præmis 92-102)

4. EU-ret – principper – EU-princippet om forbud mod uberettiget berigelse – begreb (jf. præmis 105-110)

Angående

Søgsmål i henhold til artikel 272 TEUF med påstand principalt og i det væsentlige om, at det fastslås, at sagsøgeren ikke er forpligtet til at tilbagebetale et beløb på 487914,32 EUR, der indgår som en del af det samlede beløb, som sagsøgeren er blevet ydet i forbindelse med tilskudsaftale nr. 619120 vedrørende Marsol-projektet, subsidiært om, at det fastslås, at det beløb, der skal tilbagebetales, ikke kan være højere end 100044,99 EUR, og mere subsidiært, at Kommissionen tilpligtes at betale sagsøgeren de omkostninger, som denne har afholdt ved gennemførelsen af nævnte projekt efter reglerne om ugrundet berigelse.

Konklusion

1) Europa-Kommissionen frifindes.